google/wiki40b huggingface dataset:
Mississauga

Mississauga je kanadské mesto s viac ako 700 000 obyvateľmi. Nachádza sa v provincii Ontário pri ústí rieky Credit do Ontárijského jazera. Názov „Mississauga“ je algonkinského pôvodu a znamená „severná rieka s mnohými ústiami“.
S populáciou 721 599 obyvateľov v roku 2016 je šiestym najväčším mestom v Kanade a tretím najväčším v provincii Ontário.
Patrí do oblasti nazývanej Veľké Toronto, kde žije viac ako 5 miliónov obyvateľov. S Torontom je spojené na východe (oblasť spravovaná de facto ako jedno mesto).
Mesto ako také vzniklo spojením obcí Streetsville (najstaršia obec), Erindale (pôvodne Springfield do roku 1890), Port Credit, dediny Meadowvale, Cooksville, Clarkson, Lakeview, Dixie, Lorne Park, Sheridan a Summerville. U posledných piatich obcí je niekedy uvádzané, že patria pod správu mesta Toronto.
Podľa údajov z roku 2006 v meste žilo 704 000 obyvateľov, ale kvôli značnému prísunu obyvateľstva sa toto číslo za posledných 100
rokov neustále zvyšuje. Od roku 2001 do roku 2006 bol zaznamenaný rast obyvateľstva o 9,1% ročne.

Doprava a priemysel

Mnohé veľké spoločnosti tu majú dôležité pobočky: Hewlett-Packard, Microsoft, PepsiCo, General Electric, Heidelberger Druckmaschinen, Fujitsu a Wal-Mart Canada.
Nachádza sa tu najväčšie kanadské letisko Pearson.
Mestom tiež prechádza najväčšia diaľnica Ontária, diaľnica 401 (Highway 401). Mesto je nielen najväčšou, ale aj najdôležitejšou dopravnou tepnou pre juh Ontária: spája všetky veľké mestá na juhu a pokračuje do susednej provincie Quebec a má i význam medzištátne. Je jedným z najrušnejších a najzaťaženejších dopravných úsekov na svete.
Elsmere (Delaware)

Elsmere je mesto v Spojených štátoch amerických, v severnej časti štátu Delaware. Je súčasťou New Castle County, má rozlohu 2,5 km² a žije tu 5 800 obyvateľov (2000).
Mesto sa nachádza západne od Wilmingtonu a je súčasťou metropolitnej oblasti Philadelphie.
Saint-Sauveur (Isère)

Poloha

Obec má rozlohu 9,42 km². Najvyšší bod je položený 301 m n. m. a najnižší bod 160 m n. m.

Obyvateľstvo

Počet obyvateľov obce je 1 915 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Barbezières

Poloha

Obec má rozlohu 9,29 km². Najvyšší bod je položený 141 m n. m. a najnižší bod 79 m n. m.

Obyvateľstvo

Počet obyvateľov obce je 121 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Castetbon

Poloha

Obec má rozlohu 14,2 km². Najvyšší bod je položený 234 m n. m. a najnižší bod 95 m n. m.

Obyvateľstvo

Počet obyvateľov obce je 174 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Olt (rieka v Rumunsku)

Tok rieky

Pramení v pohorí Hășmaș vo Východných Karpatoch, v nadmorskej výške okolo 1 440 m n. m. Pokračuje prevažne južným smerom cez Južné Karpaty do rovinatej Valašskej nížiny, kde sa vlieva do Dunaja.
Josnes

Poloha

Obec má rozlohu 20,63 km². Najvyšší bod je položený 130 m n. m. a najnižší bod 108 m n. m.

Obyvateľstvo

Počet obyvateľov obce je 910 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Urville (Aube)

Poloha

Obec má rozlohu 12,2 km². Najvyšší bod je položený 365 m n. m. a najnižší bod 212 m n. m.

Obyvateľstvo

Počet obyvateľov obce je 153 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
US Grosseto FC

História

Klub vznikol v roku 1912 ako Football Club Grosseto. Už o rok neskôr bol prijatý do Talianskej futbalovej federácie. Od roku 1936 hralo Grosseto Série C. Až do roku 2007 sa Grosseto pohybovalo od Série D po Sériu C1. Sezóna 2006/07 bola prvou v Sérii B, ktorú hrá Grosseto aj v súčasnosti.
Longèves (Vendée)

Poloha

Obec má rozlohu 11,72 km². Najvyšší bod je položený 52 m n. m. a najnižší bod 2 m n. m.

Obyvateľstvo

Počet obyvateľov obce je 1 252 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Parížsky salón

Parížsky salón (Salon de Paris), zvyčajne len Salón, v dobe kráľovstve oficiálne nazývaný Salón Kráľovskej akadémie výtvarných umení (Salon de l'Académie royale des beaux Arts), neskôr Salón maľby a sochárstva (Salon de peinture et de sculpture) bola umelecká výstava v Paríži, prvýkrát usporiadaná v roku 1667 na podnet Ľudovíta XIV. Prvý Salón sa uskutočnil od 9. apríla od 23. apríla.
Zo začiatku sa uskutočňovala dosť nepravidelne, neskôr zvyčajne raz za rok alebo za dva roky. Na Salón boli v 19. storočí umelci vyberaní podľa veľmi konvenčných kritérií, a preto od polovice tohto storočia vznikla rada konkurenčných podujatí, napríklad Salon des Indépendants, ktoré mali umožniť prezentáciu a predaj obrazov a sôch i avantgardnejším výtvarníkom. 
Roku 1881 bol Parížsky salón nahradený Salónom francúzskych umelcov, ktorý sa usporadúva dodnes.
László Gyurovszky

Ing. László Gyurovszky (* 30. september 1959, Šaľa) je slovenský politik, bývalý poslanec NR SR, bývalý minister výstavby a regionálneho rozvoja.
Neruda (nerast)

Neruda je nekovová nerastná surovina (minerál alebo hornina), ktorá sa používa v priemysle v pôvodnom stave alebo po úprave. Nerudy sa na rozdiel od rúd najčastejšie nepoužívajú na výrobu kovov, všeobecne sú z nich získavané nekovové prvky alebo ich jednoduché zlúčeniny, vyznačujú sa nekovovým vzhľadom. Ide o veľmi heterogénnu skupinu nerastných surovín. Z hľadiska slovenskej legislatívy môžu patriť medzi vyhradené i nevyhradené suroviny.
Označenie nerudy je v danom zmysle používané iba v českej, slovenskej a staršej nemeckej a poľskej terminológii. Ruská terminológia síce tiež pozná pojem nerudy, ale radí medzi ne najmä stavebné suroviny. V anglickej literatúre analogický termín, zahŕňajúci rovnaké typy nerastných surovín neexistuje, je veľmi blízky termínu industrial minerals.
Nerudy nie sú definované tak jednoznačne ako rudné suroviny alebo fosílne palivá. O ich zaradení rozhodujú okrem chemického zloženia aj ich fyzikálne vlastnosti, tzv. kondície. Teda súbor požiadaviek pre jednotlivé odvetvia, ktoré spracovávajú nerudy pre rôzne použitie. Niekedy je ich zaradenie komplikované, napr. bauxit alebo beryl sú často radené k nerudám, napriek tomu, že sú zdrojom kovov – hliníku a berýlia. Podobne i magnezit, ktorý spĺňa všetky kritériá na zaradenie medzi nerudné suroviny a v súčasnosti je používaný na výrobu nehorľavých obkladových materiálov a tehiel možno tiež využiť pri výrobe kovu – horčíka.
Medzi žiadané vlastnosti nerúd patria najmä tvar a veľkosť zŕn, belosť, brilancia, žiaruvzdornosť, inertnosť, lesk, vysoká alebo naopak nízka merná hmotnosť, tvrdosť. Od ich ložísk sa očakáva, že budú mať stabilnú kvalitu suroviny. V súčasnosti tiež možno sledovať trend rastu nárokov na úpravu s cieľom získania kvalitnejších surovín.

Nerudné suroviny Slovenska

Asi 44% vyhradených ložísk na Slovensku v roku 2003 tvorili ložiská nerudných surovín. Na Slovensku sa ročne vyťaží okolo 10 miliónov ton nerudných surovín a ďalších takmer 14 miliónov ton stavebných surovín. Z hľadiska exportu sú najvýznamnejšie vápence, cementárske suroviny, magnezit, dolomit, bentonit a kamenná soľ.
Maxim Sergejevič Afinogenov

Reprezentácia

Afinogenov reprezentoval Rusko na Majstrovstvách sveta juniorov v roku 1998, kde Rusko získalo striebornú medailu a na MS juniorov v roku 1999 (zlatá medaila). V ten istý rok odohral za Rusko 6 zápasov na majstrovstvách sveta 1999. Afinogenov hral za Rusko aj Majstrovstvách sveta v rokoch 2000, 2002 (strieborná medaila), 2004, 2005 (bronzová medaila), 2008 (zlatá medaila), 2010 (strieborná medaila). Reprezentoval Rusko na ZOH 2002 v Salt Lake City (bronzová medaila), na ZOH 2006 v Turíne a na ZOH 2010 vo Vancouveri.
Orchaise

Poloha

Obec má rozlohu 20,03 km². Najvyšší bod je položený 146 m n. m. a najnižší bod 77 m n. m.

Obyvateľstvo

Počet obyvateľov obce je 915 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nifra

Biografia

Známou sa stala už ako 19-ročná s jej debutom Ready, ktorý bol podpísaný na sublabeli tranceového vydavateľstva Armada Music – Coldharbour Recordings. Medzi ďalšie skladby patrí remix skladby „Masquerade“, ktorý mal podporu dídžejov Markusa Schulza, Tiesta či Marcusa Schossowa. Podpory sa mu dostalo nečakane aj od Sandera Van Doorna. Remix sa napokon zaradil na 11. miesto v rebríčku predajnosti v trance charts na beatport a predbehol aj originál. Druhý singel Complicated Life vydala vo vydavateľstve Armada Music. Medzi ďalšie úspešné projekty patrí spolupráca Nifra & Marcus Schossow (Progresia) – Different ways, ktorý sa vyšplhal na 3. miesto na Beatport Trance charts. V marci 2012 si zahrala, ako historicky prvý dj zo Slovenska na akcii „A state of Trance 550“ v holandskom Den Bosche. V roku 2012 sa Nifra vracia do vydavateľstva Coldharbour recordings.
Prvým trackom na kompilácii Markusa Schulza – Los Angeles 12 sa stal Dark Harbour. Oficiálne vyšiel spolu s druhým trackom s názvom Ransvik. V roku 2013 vydala track Waves na labeli Interstate Recordings. Jej nová spolupráca s Fisherman & Hawkins – The Battle, sa nachádza na novej kompilácii Markusa Schulza – Buenos Aires 13.
V roku 2015 si zahrala na Ultra Music Festivale v Miami.
Veľký Slavkov

Z histórie

Jej chotár bol osídlený už v praveku. Dokazujú to vykopávky na neďalekom pahorku Burich (medzi Veľkým Slavkovom a Dolným Smokovcom), ktoré svedčia o tom, že obec, pravdepodobne, ležala severnejšie, bližšie k Vysokým Tatrám ako dnes. Stálo tu hradisko z laténskej doby, jedno z prvých spomínaných v odbornej literatúre.  Jeho význam tkvie v dokonalej, na svoju dobu mimoriadne vyspelej fortifikačnej technike. Obyvatelia pahorku na vyvýšenine, ktorú dodnes obteká Anenský potok, mali nehatený výhľad na Popradskú kotlinu. Výšina bola osídlená už v predpúchovskom období, ale tesne pred začiatkom nášho letopočtu ju zmenili na mohutnú pevnosť. Pravdepodobne ani mohutné valy  pravekú osadu neochránili, a keď ľahla popolom už sa do nej nikto nevrátil.  Archeológovia tu našli keramiku, spony, železné klince, kovania a mnohé iné predmety.   
Najstaršia zmienka o obci však pochádza z roku 1251, kde sa v listine Belu IV. spomína ako súčasť panstva turčianského konventu.  Osadu kolonizovali nemeckí kolonisti, ktorí ju začlenili do Spoločenstva spišských Sasov z roku 1271. V rokoch 1344 – 1412 bol Veľký  Slavkov súčasťou Provincie 24 spišských miest, ktorá  sa v roku 1412 v dôsledku spišského zálohu rozpadla na Provinciu 11 spišských miest a Provinciu 13 spišských miest. Od roku 1465 bol Veľký Slavkov majetkom Zápoľskovcov a Spišského hradu. Obyvatelia sa zaoberali roľníctvom a pastierstvom, tkaním plátna, výrobou dreveného uhlia a pálením liehu. Veľkému Slavkovu patrila značná časť územia Vysokých Tatier. Z celkovej rozlohy 2695 kat. jutár slavkovských pozemkov bolo 839 kat. jutár neužitkov v horách.
Po obci dostal meno tatranský Slavkovský štít, ktorý sa týči nad obcou. Výstup na jeho vrchol opísal Juraj Bucholtz v opise z roku 1718. Vo Veľkom Slavkove žil Tomáš Mauksch, ktorý sa zaslúžil o vznik Starého Smokovca.  Meno obce majú aj mnohé iné tatranské objekty.
Pred druhou svetovou vojnou obec obývali prevažne Karpatskí Nemci. Po jej skončení bola prevažná väčšina z nich odsunutá do pracovných táborov a do Nemecka. Niektorí sa vrátili, ale svoje usadlosti našli obývané presídlencami z 20 slovenských dedín. 
V obci sa nachádzajú evanjelický kostol a. v. a katolícky kostol. V tejto obci pôsobí centrum evanjelickej diakonie. Rímskokatolícky kostol sv. Andreja Apoštola postavili v 13. storočí ako ranogotický, neskôr ho slohovo upravili. Najväčšou prestavbou prešiel v roku 1861. Dva pôvodne gotické oltáre sú v súčasnosti v zbierkach Národného múzea v Budapešti. Barokovo-klasicistický evanjelický kostol je z roku 1788.

Turistika

Cez Veľký Slavkov premáva Tatranská elektrická železnica a cez obec vedie prístupová cesta z Popradu do Vysokých Tatier.
Bertem

Obyvateľstvo

Obec má približne 9 500 obyvateľov (2010).
Cuo čuan

Cuo čuan (čín. 左传, pchin-jin: zuǒ zhuàn) alebo Kronika pána Cuo alebo Komentár pána Cuo je prvý čínsky naratívny text. Autorstvo diela je prisudzované Cuo Čchiou-mingovi. Text je jedným z piatich komentárov ku klasickému konfuciánskemu dielu Anály jari a jesene, veľa bádateľov si však myslí, že ide o nezávislé dielo a k Análom bol priradený len neskôr. Túto tézu podporuje fakt, že k Análom sa odkazuje len veľmi málo.
Kniha, ktorá bola spísaná v období bojujúcich štátov, je najdôležitejším zdrojom informácií o období jari a jesene. Jednotlivé záznamy, ktoré sú na sebe nezávislými krátkymi historickými naráciami, sú radené chronologicky. Dielo je písané živým a farbistým jazykom blízkym hovorovej reči, obsahuje stručné metaforické narážky, dialógy, množstvo anekdot a gradovanie deja. Spolu so Zápiskami historika patrí ku klenotom starovekej čínskej literatúry, motiváciou a obľúbeným čítaním mnohých čínskych učencov. Obsahuje aj prvú zmienku čínskej stolovej hry go.
Vo svetle pravdy (Posolstvo grálu)

Vznik diela

Abdrushin začal písať a uverejňovať duchovne zamerané prednášky od roku 1923 v časopisoch Gralsblätter (Listy Grálu) a Der Ruf (Volanie). V roku 1926 ich vydal prvýkrát aj knižne pod názvom Vo Svetle Pravdy, Nové Posolstvo Grálu od Abdruschina. Kniha obsahovala 43 prednášok. Po dopísaní ďalších prednášok ich vydal v roku 1931 ako ucelené dielo pod názvom Im Lichte Der Wahrheit, Gralsbotschaft von Abdrushin (Vo Svetle Pravdy, Posolstvo Grálu od Abdruschina) s označením Veľké vydanie. Ďalšie prednášky vydal Abdrushin v roku 1934 v knihe Nachklänge zur Gralsbotschaft 1 (Doznievanie k Posolstvu Grálu), ktorá obsahovala 61 prednášok rozširujúcich Posolstvo Grálu. Autor v písaní prednášok pokračoval ďalej, no tie mu už nebolo umožnené kvôli politickej situácii pred blížiacou sa druhou svetovou vojnou vydať knižne a vyšli počas jeho života iba v časopisoch. V rokoch 1949/1950 vyšlo 190 prednášok v trojzväzkovom vydaní Im Lichte Der Wahrheit, Gralsbotschaft von Abdrushin (Vo Svetle Pravdy, Posolstvo Grálu od Abd-ru-shina) a Ermahnungen von Abd-ru-shin (Napomenutia od Abd-ru-shina).
Beskyd (vrch v Západných Tatrách)

Polohopis

Nachádza sa v hlavnom hrebeni medzi vrcholmi Kasprov vrch (1 987 m), ktorý je oddelený Suchým sedlom (1 949 m), a Krajná Kopa (2 097 m) patriaca už do Vysokých Tatier. Táto je oddelená Ľaliovým sedlom (1 952 m), ktoré tiež oddeľuje Západné a Vysoké Tatry. Medzi Beskydom a Ľaliovým sedlom rozlišuje Władysław Cywiński ešte vrchol Liliowa Kopka (1 975 m) oddelený od Beskydu sedlom Wyżnie Liliowe (1 965 m). Juhozápadné svahy hory klesajú do Tichej doliny, severovýchodné do Gasienicovej doliny. Beskyd je budovaný prevažne žulou.
Cravant-les-Côteaux

Poloha

Obec má rozlohu 38,21 km². Najvyšší bod je položený 121 m n. m. a najnižší bod 27 m n. m.

Obyvateľstvo

Počet obyvateľov obce je 727 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Literárne informačné centrum

Literárne informačné centrum, skratka „LIC“, je slovenská štátna príspevková organizácia zameraná na literatúru. Patrí pod pôsobnosť Ministerstva kultúry Slovenskej republiky. Predmetom jej činnosti je monitorovanie, reflexia a propagácia súčasnej slovenskej literatúry. Jej úlohou je dokumentovať slovenskú literárnu tvorbu v tuzemsku aj v zahraničí. Literárne informačné centrum bolo zriadené k 1. júlu 1995.
Civilné obyvateľstvo

Civilné obyvateľstvo (iné názvy: civilné osoby, civilisti, hovorovo civili) sú počas vojny všetci ľudia nachádzajúci sa na území bojujúcich štátov, ktorí nepatria medzi kombatantov. Civilisti nie sú v službe v pravidelných ozbrojených silách akejkoľvek z bojujúcich strán a nezúčastňujú sa priamo bojových operácií.
Podľa Ženevských konvencii sú bojujúce strany pri vedení bojových operácii vždy povinné rozlišovať medzi civilným obyvateľstvom a príslušníkmi ozbrojených síl, rovnako musia rozlišovať medzi vojenskými a civilnými objektmi. Civilné osoby musia byť počas konfliktov chránené pred každým aktom násilia a zastrašovania. Prítomnosť jednotlivcov iného charakteru nezbavuje civilné obyvateľstvo práva na ochranu. Útoky namierené voči civilnému obyvateľstvu alebo civilné objekty nemožno ospravedlniť akoukoľvek zámienkou. Všetky bojujúce strany majú povinnosť chrániť civilné obyvateľstvo pred nepriateľskými útokmi. Rovnako je zakázané využívať prítomnosť alebo pohyb civilného obyvateľstva ako živých štítov pri ochrane vojenských objektov alebo maskovanie vojenských operácií.
Vo vojne na mori sa medzi civilné obyvateľstvo radia posádky a pasažieri obchodných a linkových lodí bojujúcich aj neutrálnych krajín.
Civilné obyvateľstvo má právo na rešpektovanie jednotlivca, jeho cti, rodinných a náboženských práv a podobne. Zaobchádzanie s civilným obyvateľstvom má byť humánne bez akejkoľvek diskriminácie. Civilné obyvateľstvo nesmie byť použité ako rukojemníci, kolektívne trestané ani zastrašované. Nesmie byť trestané ani odsúdené k trestu smrti bez predošlého riadneho, nezávislého súdu, ktorý rešpektuje všeobecne uznávané zásady súdneho procesu (napr. riadne oboznámenie s obvineným, právo na obhajobu, rešpektovanie prezumpcie neviny, stíhanie na základe osobnej zodpovednosti atď.).

Medzinárodné právo

Osudom civilného obyvateľstva počas vojnových konfliktov sa zaoberajú viaceré normy medzinárodného práva. Patria medzi ne predovšetkým Haagske konvencie a deklarácie o zákonoch a obyčajoch pozemnej vojny (1899 a 1907), Ženevské konvencie o ochrane obetí vojny (1949) a doplnkové protokoly I a II k Ženevským konvenciám z roku 1949, ktoré boli prijaté v roku 1977.
Bejzbal na Stredoamerických a karibských hrách

Bejzbal na Stredoamerických a karibských hrách je bejzbalový turnaj, ktorý sa koná v rámci multišportového podujatia Stredoamerických a karibských hier a ktorý organizuje Panamerická bejzbalová konfederácia (COPABE) v spolupráci so Stredoamerickou a karibskou športovou organizáciou (CASCO). Do programu hier bol bejzbalový turnaj prvýkrát zaradený hneď na 1. Stredoamerických a karibských hrách v roku 1926 v Mexiko City. Bejzbalový turnaj sa odvtedy organizuje pravidelne, zatiaľ iba v mužskej kategórii. Turnaju dominuje družstvo Kuby.
Shetlandský pony

Shetlandský poník je druh koňa pochádzajúci zo Shetlandských ostrovov. Ich výška väčšinou nepresahuje 115 cm. V minulosti boli žiadané do baní, kvôli ich sile a malému vzrastu. Dnes sa skôr používajú na rekreačné jazdenie. Môžu mať rôzne farby, ale najčastejšia je čierna. Dospelý jedinec unesie aj dospelého muža.
Stanislav Varga

Klubová kariéra

Po zisku futbalového titulu v drese Slovanu Bratislava prestúpil v lete 2000 za 650 000 libier do anglického tímu Premier League Sunderland, ktorý viedol Peter Reid. Reid prejavil o Vargu o záujem po reprezentačnom zápase proti Nórsku, kedy Varga dokázal ustrážiť nórskych útočníkov Tore Andrého Fla aa Ole Gunnar Solskjæra.
Na Stadium of Light debutoval v úspešnom zápase proti Arsenalu, ktorý Sunderland vyhral 1-0 a Varga získal ocenenie hráč zápasu. Svoj prvý gól v drese „čiernych mačiek“ strelil Varga v januári 2001 v zápase proti West Hamu.
Ku koncu jeho druhej sezóny v Sunderlande odišiel na hosťovanie do West Bromwich Albion FC. Po návrate a zranení nedokázal nájsť naspäť stabilné miesto v základnej zostave Sunderlandu (prednosť dostávali Björklund a Craddock) a tak v januári 2003 opustil klub.
O mesiac neskôr mu ponúkol manažér Celticu Martin O'Neill ponuku na krátkodobý kontrakt. Napriek tomu, že odohral v drese Celticu len jeden zápas dostal ponuku na predĺženie zmluvy do roku 2003. Varga hral v základnej zostave mužstva ktoré vyhralo double v sezóne 2003-04. Hrával pravidelne aj v Lige majstrov, v zápase proti AC Miláno strelil gól.
31. augusta 2006 sa vrátil do Sunderlandu, ktorý v tej dobe viedol bývalý spoluhráč Vargu Roy Keane. Prestupová čiastka bola 1 100 000 libier. 4 .februára 2008 išiel na hosťovanie do druholigového Burnley. Po návrate do Sunderlandu v roku 2008 ukončil svoju kariéru, dôvodom bolo aj pretrvávajúce zranenie pravej nohy.

Reprezentačná kariéra

Za Slovenské národné futbalové mužstvo debutoval 5. februára 1997 v Alajuele proti Kostarike. V drese reprezentácie odohral celkovo 54 zápasov, v ktorých strelil 2 góly. Vo viacerých zápasov nastúpil ako kapitán mužstvo. V marci 2007 ohlásil koniec svojej reprezentačnej kariéry.
Diaľnica A2 (Rakúsko)

Diaľničné privádzače

Na A2 sa nachádzajú dva diaľničné privádzače, Graz Ost a Klagenfurt West.

Diaľnica A2Z

A2Z je oficiálny názov diaľničného privádzača z Grazu na A2. Pôvodne bol plánovaný ako rýchlostná cesta S39.
Gülfem Hatun

Životopis

Narodila sa roku 1497. Bola pravdepodobne poľského pôvodu, unesená z rodnej krajiny, podobne ako sultánky Mahidevran a Hürrem. Po príchode do paláca sa stala manželkou Süleymana I., až kým sem nebola privedená čiernohorská otrokyňa Mahidevran Gülbahar, ktorá ju nahradila. V roku 1521 Gülfem sultánovi porodila syna, Şehzade Murada, ktorý zomrel ešte toho roku na kiahne.
Gülfem zomrela v roku 1562 v Istanbule a je pochovaná v mešite Gülfem Hatun.
Saint-Germain-de-Lusignan

Poloha

Obec má rozlohu 18,05 km². Najvyšší bod je položený 87 m n. m. a najnižší bod 26 m n. m.

Obyvateľstvo

Počet obyvateľov obce je 1 248 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marcilly-Ogny

Poloha

Obec má rozlohu 17,87 km². Najvyšší bod je položený 521 m n. m. a najnižší bod 370 m n. m.

Obyvateľstvo

Počet obyvateľov obce je 198 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jutta Bauerová

Životopis

Študovala v období 1975 – 1981 ilustráciu na Fachhochschule für Gestaltung v Hamburgu. V roku 1980 sa stala členom „Hamburger Illustratorengruppe“. Od roku 1981 vydáva obrázkové knihy. Pre časopis Brigitte kreslila karikatúry a kreslené seriály. V roku 1991 začala kresliť pre trikový film a spolupracovať so ZDF. Vyučuje ilustráciu na Bauhaus-Universität a vedie po celom svete kurzy. Ilustruje knihy pre radu nemeckých autorov (Kirsten Boie, Christine Nöstlinger, Peter Härtling, Klaus Kordon). Jej vlastné knihy boli preložené do mnohých jazykov.
Kate Winsletová

Život

Kate Elizabeth Winsletová sa narodila v Readingu, Berkshire v Anglicku. Má dve sestry, Beth a Annu a jedného brata, Jossa. Keď mala 11 rokov, začala študovať drámu na Redroofs Theatre School. V 12 rokoch sa objavila v televíznej reklame na cereálie. Počas dospievania sa objavila vo viac ako 20 divadelných inscenáciách Starmaker Theatre Company, vrátane hlavných úloh ako je Miss Hannigan v Annie alebo matka vlčica z Knihy džunglí.
Obersoultzbach

Poloha

Obec má rozlohu 5,16 km². Najvyšší bod je položený 239 m n. m. a najnižší bod 195 m n. m.

Obyvateľstvo

Počet obyvateľov obce je 411 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fresnoy-le-Château

Poloha

Obec má rozlohu 11,48 km². Najvyšší bod je položený 158 m n. m. a najnižší bod 112 m n. m.

Obyvateľstvo

Počet obyvateľov obce je 246 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE